CELEX: C2005/006/03
Language: da
Date: 2005-01-08 00:00:00
Title: Domstolens dom (Anden Afdeling) af 11. november 2004 i de forenede sager C-183/02 P og C187/02 P, Daewoo Electronics Manufacturing España SA (Demesa) (sag C-183/02 P) og Territorio Histórico de Álava – Diputación Foral de Álava (sag C-187/02 P) mod Kommissionen for De Europæiske Fællesskaber (Appel — statsstøtte skattemæssige foranstaltninger — berettigede forventninger — nye anbringender)

8.1.2005   
            
            
               DA
            
            
               Den Europæiske Unions Tidende
            
            
               C 6/2
            
         
      DOMSTOLENS DOM
   
   (Anden Afdeling)
   af 11. november 2004
   i de forenede sager C-183/02 P og C187/02 P, Daewoo Electronics Manufacturing España SA (Demesa) (sag C-183/02 P) og Territorio Histórico de Álava – Diputación Foral de Álava (sag C-187/02 P) mod Kommissionen for De Europæiske Fællesskaber (1)
   
   (Appel - statsstøtte skattemæssige foranstaltninger - berettigede forventninger - nye anbringender)
   (2005/C 6/03)
   Processprog: spansk
   I de forenede sager C-183/02 P og C-187/02 P, angående to appeller i henhold til artikel 49 i EF-statutten for Domstolen, iværksat henholdsvis den 15. og den 16. maj 2002, Daewoo Electronics Manufacturing España SA (Demesa), Vitoria (Spanien) (befuldmægtigede: abogados A. Creus Carreras og B. Uriarte Valiente) (sag C-183/02 P), Territorio Histórico de Álava – Diputación Foral de Álava (befuldmægtigede: abogados A. Creus Carreras, B. Uriarte Valiente og M. Bravo-Ferrer Delgado) (sag C-187/02 P), støttet af Comunidad Autónoma del País Vasco (befuldmægtiget: abogado E. Garayar Gutiérrez), de andre parter i appelsagen: Kommissionen for De Europæiske Fællesskaber (befuldmægtigede: F. Santaolalla Gadea og J.L. Buendía Sierra), Asociación Nacional de Fabricantes de Electrodomésticos de Línea Blanca (ANFEL), Madrid (Spanien), og Conseil européen de la construction d'appareils domestiques (CECED), Bruxelles (Belgien), har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann (refererende dommer) og N. Colneric; generaladvokat: J. Kokott; justitssekretær: ekspeditionssekretær M. Múgica Arzamendi, den 11. november 2004 afsagt dom, hvis konklusion lyder således:
   
               1)
            
            
               Sag C-183/02 P og C-187/02 P forenes med henblik på dommen.
            
         
               2)
            
            
               Appellerne forkastes.
            
         
               3)
            
            
               Appellanterne bærer sine egne omkostninger og betaler Kommissionen for De Europæiske Fællesskabers omkostninger.
            
         
               4)
            
            
               Comunidad Autónoma del País Vasco bærer sine egne omkostninger.
            
         
      (1)  EFT C 180 af 27.7.2002.